Document ID: 31999D0164

31999D0164
L 054/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 февруари 1999 година
за невключване на DNOC като активно вещество в приложение I към Директива 91/414/ЕИО на Съвета и за оттегляне на разрешенията, дадени на съдържащите това активно вещество продукти за растителна защита
(нотифицирано под номер С(1999) 332)
(текст от значение за ЕИП)
(1999/164/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската Общност,
като взе предвид Директива 91/414/ЕИО на Съвета от 15 юли 1991 г. относно пускането на пазара продукти за растителна защита (1), последно изменена с Директива 97/73/ ЕО на Комисията (2),
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап на работната програма, посочена в член 8, параграф 2 от Директива 91/414/ЕИО на Съвета относно пускането на пазара продукти за растителна защита (3), последно изменена с Регламент (ЕО) № 1199/97 (4), и по-специално член 7, параграф 3а, буква б) от него,
като има предвид, че Регламент (ЕО) № 933/94 на Комисията (5), последно изменен с Регламент (ЕО) № 2230/95 (6), е установил списък на активните вещества на продуктите за растителна защита, посочил е държавите-членки за докладчици за прилагането на Регламент (ЕО) № 3600/92 и е идентифицирал нотификаторите за всяко активно вещество;
като има предвид, че DNOC е едно от деветдесетте активни вещества, обхванати от първият етап на работната програма, предвидена в член 8, параграф 2 от Директива 91/414/ЕИО;
като има предвид, че в съответствие с разпоредбите на член 7, параграф 1, буква в) от Регламент (ЕИО) № 3600/92 Франция, в качеството си на определена държава-членка докладчик в съответствие с член 6, параграф 1 от посочения регламент, е представила на Комисията на 30 септември 1996 г. доклада за своята оценка на информацията, предоставена от нотификаторите;
като има предвид, че при получаване на доклада от докладващата държава-членка Комисията е водила консултации с експерти на държавите-членки, както и с главния нотификатор (Elf Atochem Agri SA), както е предвидено в член 7, параграф 3 от Регламент (ЕИО) № 3600/92;
като има предвид, че представеният доклад е преразгледан от държавите-членки и Комисията в рамките на Постоянния фитосанитарен комитет; като има предвид, че това преразглеждане е окончателно завършено на 1 декември 1998 г. във формата на доклада на Комисията за общ преглед на резултатите за DNOC, в съответствие с разпоредбите на член 7, параграф 6 от Регламент (ЕО) № 3600/92;
като има предвид, че от направените оценки се вижда, че представената информация не доказва, че съдържащите съответното активно вещество продукти за растителна защита отговарят на изискванията, посочени в член 5, параграф 1, букви а) и б), и член 5, параграф 2, буква б) от Директива 91/414/ЕИО, и по-специално по отношение на допустимата експозиция на оператора и експозицията на неприцелни организми;
като има предвид, че това активно вещество следователно не може да бъде включено в приложение I към Директива 91/414/ЕИО;
като има предвид, че трябва да се предвиди ограничен гратисен период за унищожаването, съхраняването, предлагането на пазара и употребата на налични запаси в съответствие с разпоредбите на член 4, параграф 6 от Директива 91/414/ЕИО;
като има предвид, че настоящото решение не засяга действия, които Комисията може да предприеме на по-късен етап по отношение на това активно вещество в рамките на Директива 79/117/ЕИО на Съвета (7);
като има предвид, че мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
DNOC не се включва като активно вещество в приложение I към Директива 91/414/ЕИО.
Член 2
Държавите-членки съблюдават:
1.
разрешителните за съдържащи DNOC продукти за растителна защита да бъдат отменени в срок от шест месеца от датата на нотифициране на настоящото решение;
2.
считано от датата на нотифициране на настоящото решение да не се издават или подновяват разрешителни за съдържащи DNOC продукти за растителна защита по силата на дерогацията, предвидена в член 8, параграф 2 от Директива 91/414/ЕИО.
Член 3
Държавите-членки дават гратисен период за унищожаването, складирането, пускането на пазара и употребата на наличните запаси в съответствие с разпоредбите на член 4, параграф 6 от Директива 91/414/ЕИО, който да е възможно най-кратък и не по-дълъг от петнадесет месеца от датата на нотифициране на настоящото решение.
Член 4
Адресати на настоящото решение са държавите-членки.
Съставено в Брюксел на 17 февруари 1999 година.

Labels: 0
3
20
6